stanford-oval/wikipedia huggingface dataset:
Keski-Suomen vaalipiiri
Ääniharavat

| vaalit | ehdokas | puolue | äänet |  |
| --- | --- | --- | --- | --- |
| 1991 | Mauri Pekkarinen | Kesk. | 10 306 |  |
| 1995 | Mauri Pekkarinen | Kesk. | 10 265 |  |
| 1999 | Mauri Pekkarinen | Kesk. | 9 633 |  |
| 2003 | Mauri Pekkarinen | Kesk. | 12 164 |  |
| 2007 | Mauri Pekkarinen | Kesk. | 9 102 |  |
| 2011 | Anne Kalmari | Kesk. | 9 288 |  |
| 2015 | Lauri Ihalainen | SDP | 10 354 |  |
| 2019 | Riitta Mäkinen | SDP | 8 916 |  |
| 2023 | Riitta Mäkinen | SDP | 9 712 |  |
Piirijärjestöjä

Keski-Suomen Kokoomus
Perussuomalaisten Keski-Suomen piiri
Keskustan Keski-Suomen piiri
SDP:n Keski-Suomen Piiri
Keski-Suomen Vihreät
Keski-Suomen Vasemmistoliitto
Pesäpallokauden päätösristeily

Joensuun Maila voitti seurahistoriansa ensimmäisen Suomen mestaruuden 2018 ja juhli sitä pesäpallokauden päätösristeilyllä. Kuva: Antti Haapasalo
Pesäpallokauden päätösristeily on jokasyksyinen tapahtuma, joka kerää pesäpalloyhteisön yhteen juhlistamaan päättynyttä kautta ja palkitsemaan kauden parhaita. Suuren suosionsa myötä risteily on innostanut mukaan lajin ulkopuolistakin väkeä yhteisölliseen tunnelmaan. Risteilylle ovat kaikki kiinnostuneet tervetulleita. Viime vuosina virallisten matkapakettien myynnistä on vastannut Matkapojat.
Risteilyllä järjestetään pesäpallokauden parhaat -palkintogaala, jossa palkintonsa saavat mm. vuoden pesäpalloilijat, pudotuspelien arvokkaimmat pelaajat, vuoden lukkarit ja vuoden pelinjohtajat.
”Koko pesisperhe kokoontuu perinteisesti laivalle huippupelaajista lähtien. On huikeaa, miten risteilylle lähtee mukaan lajiväkeä laidasta laitaan – ja on siellä mukana ei-niin pesisihmisiäkin. Kesällä on voinut olla koviakin vääntöjä, mutta risteilyllä ne ovat jo takana. Kaikki ovat hyvällä fiiliksellä messissä. Pahimmat taisteluparit lyövät siellä kättä yhteen”, hehkutti vuoden 2018 gaalajuontaja Sebastian Waheeb.
Pesäpallokauden päätösristeily järjestettiin ensi kertaa jo 1970-luvulla markkinointinimellä ”Hanskat naulaan”. 1990-luvulta ovat tuttuja nimet Lemmenlaiva ja kavereiden kesken vain Lemmari. Nykyisin risteilyn nimeksi on vakiintunut yksinkertaisesti pesiskauden päätösristeily, mutta suosionsa se on säilyttänyt vuosikymmenten ajan.
Syksyllä 2020 Pesäpalloliitto joutui tekemään päätöksen pesäpallokauden päätösristeilyn siirtämisestä seuraavaan vuoteen koronaviruspandemian aiheuttaman poikkeustilanteen vuoksi. Pesäpallokauden parhaat -gaala nähtiin Ruudun ja ISTV:n lähetyksenä Helsingin Vallilasta perjantaina 16. lokakuuta 2020.
Aiheesta muualla

Pesäpallokauden päätösristeily pesis.fi-sivustolla
Vantaan Lauri

| Vantaan Lauri |
| --- | --- |
Lehtityyppi:  seurakuntalehti
Julkaisija:  Vantaan seurakunnat
ISSN:  ISSN 1799-9022
Levikki:  67 000 (2015)
Perustettu:  1996
Lakkautettu:  2017
Päätoimittaja:  Pauli Juusela
Sitoutuneisuus:  Ev.lut. kirkko
Kotikunta:  Tikkurila, Vantaa
Kotimaa:  Suomi
Sivukoko:  tabloidi
Ilmestymistiheys:  23 numeroa vuodessa, joista yksi kaksoisnumero
Vantaan Lauri oli Vantaan evankelis-luterilaisten seurakuntien yhteinen lehti. Sen ensimmäinen numero ilmestyi vuonna 1996, jolloin lehteä painettiin 74 000 kappaletta. Vuonna 2015 painos oli 67 000. Lehti jaettiin Vantaalla ilmaisjakeluna kaikkiin talouksiin, ja tilattuna sitä toimitettiin koko Suomeen. Lehden perustamisesta asti lehdellä oli myös nettisivut.
Lehden nimi johtuu Vantaan keskiaikaisesta Pyhän Laurin kirkosta. Kirkon nimi puolestaan tulee diakoni Laurentiuksesta, jonka kerrotaan esitelleen Rooman keisarille kirkon aarteena köyhät ja raajarikot ja kärsineen marttyyrikuoleman.
Vuoden 2017 alusta pääkaupunkiseudun seurakuntalehdet yhdistyivät Kirkko ja kaupunki -nimen alle.
Michael Emerson

| Michael Emerson |
| --- | --- |
 Michael Emerson vuonna 2013.
Henkilötiedot
Syntynyt: 7. syyskuuta 1954 (ikä 70) Cedar Rapids, Iowa, Yhdysvallat
Ammatti:  näyttelijä
Puoliso:  Carrie Preston (1998–)
Näyttelijä
Merkittävät roolit:   Kohde  Lost  Oikeus ja kohtuus  Saw 
Palkinnot
 Primetime Emmy Paras vieraileva miesnäyttelijä draamasarjassa Oikeus ja kohtuus (2001)  Paras miessivuosa draamasarjassa Lost (2009) 
Aiheesta muualla
michaelemerson.tv
IMDb 
Michael Emerson (7. syyskuuta 1954, Cedar Rapids, Iowa, Yhdysvallat) on yhdysvaltalainen näyttelijä. Hänet tunnetaan muun muassa Emmy-palkitusta Benjamin Linusin roolistaan televisiosarjassa Lost.
Biografia > Nuoruus

Michael syntyi Cedar Rapidsissa, Iowassa ja varttui läheisessä Toledon kaupungissa. Valmistuttuaan vuonna 1976 Draken yliopistosta Des Moinesista, jossa hän opiskeli teatteria ja taidetta, hän muutti New Yorkin kaupunkiin. Koska hän ei löytänyt näyttelijän töitä, hän otti työn freelancer-suunnittelijana. Vuonna 1986 hän muutti ensimmäisen vaimonsa kanssa Floridan Jacksonvilleen. Siellä hän työskenteli vuosina 1986–1993 ohjaajana ja opettajana Flagler Collegessa.
Biografia > Ura

Michael Emerson päätti opiskella lisää näyttelemistä Master of Fine Artsissa. Hän valmistui Alabama Shakespeare Festival’s Universitysta vuonna 1993, ja palasi New Yorkiin, jossa hän esiintyi vuosittaisessa Alabama Shakespeare Festivalissa.
Emerson koki läpimurtonsa vuonna 1997 näytellessään Oscar Wildeä Moises Kaufmanin off-Broadway näytelmässä Gross Indecency: The Trials of Oscar Wilde, jota seurasi useita muita maineikkaita lavaesiintymisiä. Vuonna 1998 hän esiintyi Uma Thurmanin kanssa off-Broadway näytelmässä The Misanthrope ja vuonna 1999 hän näytteli Willie Obania The Iceman Comethissa Kevin Spaceyn kanssa.
Emerson loi uraa sekä televisiossa että valkokankaalla näytellen vaarallisia ja haavoittuneita hahmoja. Vuonna 2001 hän voitti ”Outstanding Guest Actor in Drama Seriesin” Emmy-palkinnon näyteltyään sarjamurhaaja William Hinksiä Oikeus ja kohtuus -televisiosarjan useissa jaksoissa.
Yksi Emersonin parhaiten tunnetuista töistä on Zep Hindlen hahmon näytteleminen kauhuelokuvassa Saw (2004). Samana vuonna hän näytteli myös Guy Stonea komediassa Straight-Jacket. Vuosina 2006–2010 Emerson näytteli Benjamin Linusta televisiosarjassa Lost. Hän on myös ääninäytellyt hahmoa videopelissä Lost: Via Domus. Vuosina 2011–2016 Emerson näytteli televisiosarjassa Kohde.
Emerson tapasi tulevan toisen vaimonsa, näyttelijä Carrie Prestonin ollessaan esittämässä Hamlet-näytelmää Alabamassa. He menivät naimisiin syyskuussa 1998.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1990 | Käärmeennahkatakki | Orpheus Descending | Clown |
| 1997 | The Journey | The Journey | Michael |
| 1998 | Petkuttajat | The Impostors | Burtomin avustaja |
| 1998 | Grace & Glorie | Grace & Glorie | Arnold Dudley |
| 1998 | Rakkauden 6 oppituntia | Playing by Heart | Bosco |
| 1999 | I’ll Take You There | I’ll Take You There | Hannah Stern |
| 1999 | Rakkaudesta peliin | For Love of the Games | gallerian ovimies |
| 2002 | The Laramie Project | The Laramie Project | Reverend |
| 2002 | Kohtalokas syrjähyppy | Unfaithful | Josh |
| 2004 | Saw | Saw | Zep Hindle |
| 2004 | Straight-Jacket | Straight-Jacket | Victor |
| 2005 | 29th and Gay | 29th and Gay | Gorilla |
| 2005 | Zorron legenda | The Legend of Zorro | Harrigan |
| 2006 | Jumping Off Bridges | Jumping Off Bridges | Frank Nelson |
| 2008 | Ready? OK! | Ready? OK! | Charlie New |
| 2012 | Batman: The Dark Knight Returns, Part 1 | Batman: The Dark Knight Returns, Part 1 | Jokeri |
| 2013 | Batman: The Dark Knight Returns, Part 2 | Batman: The Dark Knight Returns, Part 2 | Jokeri |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperänien nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 1999 | Kreisi kynäniekka | Stark Raving Mad | Mr. Putnam | ”The Psychic” |
| 2000 | Poliisipäällikkö Mannion | The District | mies baarissa | ”Pilot” |
| 2000–2001 | Oikeus ja kohtuus | The Practice | William Hinks | 6 jaksoa |
| 2002 | Kova laki: Rikollinen mieli | Law & Order: Criminal Intent | Gerry Rankin | ”Phantom” |
| 2002 | Salaiset kansiot | The X-Files | Oliver Martin | ”Sunshine Days” |
| 2003 | Ilman johtolankaa | Without a Trace | Stuart Wesmar | ”Victory for Humanity” |
| 2003 | Skin | Skin | Sondra | ”The Hole” |
| 2003 | Whoopi | Whoopi | F. Thomas Erickson | ”The Fat and the Frivolous” |
| 2004 | Kova laki: Erikoisyksikkö | Law & Order: Special Victims Unit | Allan Shaye | ”Ritual” |
| 2005 | The Inside | The Inside | Marty Manning | ”Pre-Filer” |
| 2006–2010 | Lost | Lost | Benjamin Linus | 79 jaksoa |
| 2010 | God in America | God in America | John Winthrop | ”A New Adam/A New Eden” |
| 2011 | Samaa sukua | Parenthood | Andy Fitzgerald | ”Amazing Andy and His Wonderful World of Bugs” |
| 2011 | G. I. Joe: Renegades | G. I. Joe: Renegades | Archibald Monev / Dr. Venom (äänirooli) | ”The Anaconda Strain ” |
| 2011 | Generator Rex | Generator Rex | Nanite Alpha (äänirooli) | ”Ben 10/Generator Rex Heroes United” |
| 2011–2016 | Kohde | Person of Interest | Harold Finch | 103 jaksoa |
| 2017 | Claws | Claws | Ted | ”Ambrosia” |
| 2017–2018 | Arrow | Arrow | Cayden James | 7 jaksoa |
| 2018 | Mozart in the Jungle | Mozart in the Jungle | Morton Norton | 2 jaksoa |
| 2019 | The Name of the Rose | The Name of the Rose | The Abbot | 8 jaksoa |
| 2019–2024 | Evil | Evil | Leland Townsend | pääosa |
Aiheesta muualla

Kuvia tai muita tiedostoja aiheesta Michael Emerson Wikimedia Commonsissa
Michael Emerson Internet Movie Databasessa. (englanniksi)
Lapin vaalipiiri

| Lapin vaalipiiri |
| --- | --- |

Alue:  Lapin maakunta
Lautakunnan kokouspaikka:  Rovaniemi
Aiemmat nimet:  Lapin läänin vaalipiiri
Käytössä:  vaaleista 1939 lähtien
Kansanedustajia:  6 (2023)
Suurin puolue:  Perussuomalaiset (2023)
Lapin vaalipiiri (vaaleihin 1995 Lapin läänin vaalipiiri) on yksi Suomen eduskuntavaalien 13 vaalipiiristä. Aikaisemmin eduskuntavaalipiireissä käytiin myös tasavallan presidentin valitsijamiesvaalit ennen suoraan kansanvaaliin siirtymistä 1994. Nykyään presidentinvaaleissa vaalipiirejä käytetään vain vaalien tekniseen toimittamiseen. Lapista valittiin kuusi kansanedustajaa kaikkiaan 200:sta vuoden 2023 eduskuntavaaleissa. Vaalipiiri kattaa Lapin maakunnan alueen.
Lapin vaalipiiri käsittää seuraavat kunnat: Enontekiö, Inari, Kemi, Kemijärvi, Keminmaa, Kittilä, Kolari, Muonio, Pelkosenniemi, Pello, Posio, Ranua, Rovaniemi, Salla, Savukoski, Simo, Sodankylä, Tervola, Tornio, Utsjoki ja Ylitornio.
Vaalipiirin entisiä kuntia ovat Alatornio, Karunki, Kemijärven maalaiskunta, Petsamo ja Rovaniemen maalaiskunta.
Lapin ja Lapinmaan vaalipiiri (1906–1938)

| 0 | 1 | 2 | 3 | 4 |
| --- | --- | --- | --- | --- |
vaalit: paikat
| vaalit | Suom. Kok. | Nuor. Ed. | ML | SDP |
| 1907 | 1 | -- | -- | -- |
| 1908 | 1 | -- | -- | -- |
| 1909 | -- | 1 | -- | -- |
| 1910 | -- | 1 | -- | -- |
| 1911 | -- | 1 | -- | -- |
| 1913 | 1 | -- | -- | -- |
| 1916 | -- | 1 | -- | -- |
| 1917 | -- | -- | -- | 1 |
| 1919 | -- | 1 | -- | -- |
| 1922 | -- | 1 | -- | -- |
| 1924 | 1 | -- | -- | -- |
| 1927 | 1 | -- | -- | -- |
| 1929 | -- | -- | 1 | -- |
| 1930 | -- | -- | 1 | -- |
| 1933 | -- | -- | 1 | -- |
| 1936 | -- | -- | 1 | -- |
Lapin vaalipiiri perustettiin 1906 ensimmäisiä vuoden 1907 eduskuntavaaleja varten. Vaaleista 1909 alkaen nimi oli Lapinmaan vaalipiiri. Siihen kuului Lapin historiallinen maakunta, myöhemmin myös Petsamo. Ennen Lapin läänin perustamista (1938) Oulun läänissä oli kolme vaalipiiriä: Oulun läänin eteläinen vaalipiiri, Oulun läänin pohjoinen vaalipiiri ja Lapinmaan vaalipiiri. Muista silloisista vaalipiireistä poiketen Lapinmaalta valittiin vain yksi kansanedustaja.
Vaalipiirin perustamisesta 1920-luvun loppuun Lapinmaan edustajapaikasta kilpailivat lähinnä Suomalainen puolue ja nuorsuomalaiset sekä niiden perilliset kokoomus- ja edistyspuolue. SDP onnistui vain kerran, vaaleissa 1917. Vuodesta 1929 lähtien paikan vei Maalaisliitto.
Lapinmaan vaalipiiriin kuului Oulun lääniin Petsamon kuntana 1922 liitetty Petsamon lääni (1921).
Lapin ja Lapinmaan vaalipiiri (1906–1938) > Kansanedustajat

Arthur Aspelin Ed. 1922–1924
Aleksanteri Fränti Nuors./Ed. 1909–1914, 1917, 1919–1922
Yrjö Halonen Suom. 1908–1909, 1914–1917
Matti Hannula ML 1929–1930
Lauri Kaijalainen ML 1930–1939
Ville Kiviniemi SDP 1917–1918
Aukusti Neitiniemi Kok. 1924–1929
Matti Tervaniemi Suom. 1907–1908
Lapin läänin vaalipiiri

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
vaalit: paikat
| vaalit | ML Kesk. | SDP | SKDL Vas. | Kok. | SMP PS | Muut |
| 1939 | 5 | 2 |  | -- |  |  |
| 1945 | 4 | 1 | 2 | 1 |  |  |
| 1948 | 4 | 1 | 2 | 1 |  |  |
| 1951 | 3 | 1 | 3 | 1 |  |  |
| 1954 | 4 | 1 | 3 | 1 |  |  |
| 1958 | 3 | 1 | 4 | 1 |  |  |
| 1962 | 4 | -- | 3 | 1 | -- | 1a |
| 1966 | 4 | 1 | 4 | -- | -- | 1a |
| 1970 | 3 | 1 | 3 | 1 | 1 |  |
| 1972 | 3 | 1 | 3 | 1 | 1 |  |
| 1975 | 4 | 1 | 3 | 1 | -- |  |
| 1979 | 3 | 1 | 3 | 1 | -- |  |
| 1983 | 4 | 1 | 1 | 1 | -- | 1b |
| 1987 | 4 | 1 | 1 | 1 | -- | 1b |
| 1991 | 5 | 1 | 2 | -- | -- |  |
| 1995 | 4 | 1 | 2 | 1 | -- |  |
| 1999 | 4 | 1 | 2 | 1 | -- |  |
| 2003 | 3 | 1 | 2 | 1 | -- |  |
| 2007 | 3 | 1 | 2 | 1 | -- |  |
| 2011 | 3 | 1 | 1 | 1 | 1 |  |
| 2015 | 4 | 1 | 1 | -- | 1 |  |
| 2019 | 3 | 1 | 1 | 1 | 1 |  |
| 2023 | 2 | 1 | -- | 1 | 2 |  |
a KP (1962), LKP (1966) b Tennilä (1983), Deva (1987)
Lapin lääni perustettiin 1938 ja Lapinmaan vaalipiiristä sekä Oulun läänin pohjoisen vaalipiirin pohjoisosasta muodostettiin Lapin läänin vaalipiiri. Oulun pohjoisen vaalipiirin eteläisimmät kunnat jäivät osaksi yhdistettyä Oulun läänin vaalipiiriä. Vaalipiirin nimi muuttui vuoden 1995 uudistuksessa maakuntanimeä vastaten Lapin vaalipiiriksi.
Ensimmäisissä vaaleissa 1939 Lapista valittiin seitsemän kansanedustajaa. Sotien jälkeen läänin väestöosuus kasvoi, ja enimmillään Lapista valittiin kymmenen kansanedustajaa vuonna 1966. Siitä paikkaluku on vähitellen pienentynyt, ja vuonna 2023 Lapista valittiin enää kuusi edustajaa.
Lapin suurin puolue oli pitkään Suomen Keskusta (aik. nimiltään Maalaisliitto ja Keskustapuolue), joka sai parhaimmillaan jopa enemmistön läänin paikoista. Kommunistijohtoinen Suomen Kansan Demokraattinen Liitto kilpaili sen kanssa tasaväkisesti 1970-luvun loppuun asti, mutta vain vaaleissa 1958 kansandemokraatit onnistuivat ylittämään Maalaisliiton paikkamäärän. SKDL:n toiminta käytännössä jakautui 1980-luvun alussa ja sen äänet jakautuivat vaaleissa 1983 ja 1987 kahdelle eri listalle, jolloin poliittisen vasemmiston kokonaisedustus väheni. Vuonna 2023 eniten ääniä sai Perussuomalaiset. Keskusta ylsi kuitenkin samaan paikkamäärään.
SDP on jäänyt ilman kansanedustajaa vaalipiirissä vain vuonna 1962 ja Kansallinen Kokoomus vaaleissa 1966, 1991 ja 2015. Vasemmistoliitto jäi ensimmäisen kerran ilman kansanedustajaa vuonna 2023.
Nykyiset kansanedustajat

Heikki Autto Kok. (2011–2015, 2019–)
Kaisa Juuso PS (2019–)
Markus Lohi Kesk. (2011–)
Johanna Ojala-Niemelä SDP (2007–)
Mika Riipi Kesk. (2024–)
Sara Seppänen PS (2023–)
Entiset kansanedustajat

Aimo Ajo SDP 1972–1991
Asko Apukka SKDL/Vas. 1987–1998
Maria Kaisa Aula Kesk. 1991–2003
Mikko Ekorre SKDL 1974–1983
Toivo Friman SKDL 1948–1962, 1966–1970
Veikko Hanhirova Kesk. 1966–1972, 1975–1978
Uuno Hannula ML 1939–1944
Matti Huutola Vas. 1998–2003
Lauri Impiö Kok. 1975–1987
Mikko Jokela Kesk. 1972–1987
Antti Junes ML 1939–1945
Keijo Jääskeläinen Kok. 1987–1991
Lauri Kaijalainen ML 1939–1948
Elsa Karppinen SKDL 1945–1948
Ulla Karvo Kok. 2007–2011
Tatja Karvonen Kesk. 2004–2007
Olli Kekäläinen SDP 1939–1945
Urho Knuuti SDP 1966–1972
Erkki Koivisto Kok. 1945–1966
Janne Koivuranta ML 1939–1945, 1948–1951
Anna-Liisa Korpinen SKDL 1951–1974
Ossi Korteniemi Kesk. 1994–2001
Timo E. Korva Kesk. 1991–1995, 2001–2003
Niilo Koskenniemi SKDL 1970–1987
Katri Kulmuni Kesk. 2015–2024
Osmo Kurola Kok. 1995–1999
Mikko Kärnä Kesk. 2015–2018, 2019–2023
Matti Lahtela ML 1939–1958
Olavi Lahtela Kesk. 1958–1968
Eemeli Lakkala SKDL 1958–1962
Eeva-Maria Maijala Kesk. 2011–2019
Hannes Manninen Kesk. 1995–2011
Martti Miettunen ML 1945–1958
Markus Mustajärvi Vas. 2003–2023
Jouni Mykkänen Kok. 1970–1974
Hanna Mäntylä PS/UV 2011–2017
Artturi Niemelä SMP/SKYP 1970–1975
Markus Niskala ML 1945–1963
Lasse Näsi Kesk. 1991–1995
Akseli Paarman Kesk. 1958–1966, 1969–1970
Martti Peltonen SDP 1939–1945
Seppo Pelttari Kesk. 1983–1995
Heikki Pesonen SDP 1945–1948
Hannele Pokka Kesk. 1979–1994
Jussi Pöykkö ML 1954–1958
Maija Rask SDP 1991–2007
Simo Rundgren Kesk. 2003–2007, 2011–2015
Toivo Salakivi ML 1945
Pekka Salla SKDL 1966–1975
Tuure Salo KP/LKP 1962–1970
Kimmo Sarapää Kesk. 1987–1991
Janne Seurujärvi Kesk. 2007-2011
Vilho Suosalo SKDL 1962–1966
Eino Sääskilahti Kesk. 1962–1970
Eino Tainio SKDL 1945–1970
Hannu Takkula Kesk. 1995–2004
Esko-Juhani Tennilä Vas. 1975–2011
Matti Torvinen Sin. 2017–2019
Reino Uusisalmi SKDL 1945
Jari Vilén Kok. 1999–2007
Pekka Vilmi Kesk. 1963–1979
Paavo Väyrynen Kesk./TL 1970–1991, 2007–2011, 2015, 2018–2019
Vilho Väyrynen SDP 1948–1962
Ääniharavat

| vaalit | ehdokas | puolue | äänet |  |
| --- | --- | --- | --- | --- |
| 1958 | Anna-Liisa Tiekso | SKDL | 6 823 |  |
| 1962 | Tuure Salo | KP | 7 886 |  |
| 1966 | Pekka Vilmi | Kesk. | 6 890 |  |
| 1970 | Anna-Liisa Tiekso | SKDL | 8 911 |  |
| 1972 | Anna-Liisa Tiekso | SKDL | 8 831 |  |
| 1975 | Mikko Jokela | Kesk. | 9 869 |  |
| 1979 | Esko-Juhani Tennilä | SKDL | 10 338 |  |
| 1983 | Esko-Juhani Tennilä | YL | 14 995 |  |
| 1987 | Paavo Väyrynen | Kesk. | 12 546 |  |
| 1991 | Hannele Pokka | Kesk. | 9 178 |  |
| 1995 | Esko-Juhani Tennilä | Vas. | 11 004 |  |
| 1999 | Esko-Juhani Tennilä | Vas. | 13 713 |  |
| 2003 | Hannu Takkula | Kesk. | 10 938 |  |
| 2007 | Paavo Väyrynen | Kesk. | 10 944 |  |
| 2011 | Markus Mustajärvi | Vas. | 7 621 |  |
| 2015 | Katri Kulmuni | Kesk. | 9 702 |  |
| 2019 | Katri Kulmuni | Kesk. | 8 423 |  |
| 2023 | Sara Seppänen | PS | 11 153 |  |
Lapin vaalipiiri 1921–1938
Peräst’troikaa Orchestra

Peräst’troikaa Orchestra oli lahtelainen huumorirock-yhtye, joka teki yhden pitkäsoiton Lebaron-levymerkille.
Diskografia

Kruegerit vs kriitikot (1994)
Aiheesta muualla

Peräst’troikaa Orchestra Discogs-tietokannassa
Carl Gustaf Wrangel

Carl Gustaf Wrangel vuonna 1662
Carl Gustaf Wrangel (23. joulukuuta 1613 – 5. heinäkuuta 1676) oli ruotsalainen marsalkka. Hän oli baltiansaksalaista sukua. Myös hänen isänsä Herman Wrangel oli Ruotsin marsalkka ja Liivinmaan kenraalikuvernööri 1643.
Carl Gustaf Wrangel syntyi lähellä Uppsalaa ja kunnostautui 20-vuotiaana ratsuväenkapteenina kolmikymmenvuotisessa sodassa (1618–1648) katolista liigaa vastaan. Kolme vuotta myöhemmin hän oli eversti ja 1638 kenraalimajuri, sotien edelleen Saksassa. Vuoden 1644 sotaretkellä hän komensi laivastoa ja löi tanskalaiset Fehmarnin lähellä 23. lokakuuta.
Vuonna 1646 sodan edelleen jatkuessa hän palasi Saksaan marsalkkana ja seurasi Lennart Torstenssonia Ruotsin joukkojen ylipäällikkönä. Tämä aseman hän piti kolmikymmenvuotisen sodan viimeiset kolme vuotta, joina Wrangelin ja Henri Turennen johtamat ruotsalaiset ja ranskalaiset joukot taistelivat Baijerissa ja Württembergissä. Sodan päätyttyä 1648 hänestä tuli Ruotsin Pommerin kenraalikuvernööri. Hän hoiti virkaa vuoteen 1652 saakka sekä vielä vuosina 1656–1676.
Pohjan sodan (1655–1661) puhjetessa Wrangel komensi aluksi laivastoa. Vuonna 1656 hän komensi maajoukkoja Brandenburgin vaaliruhtinaan joukkojen kanssa Varsovan taistelussa. Vuonna 1657 Wrangel, nimitettynä valtakunnanamiraaliksi (Riksamiral), hyökkäsi Jyllantiin, 1658 ylitti jäätyneen meren ja valloitti Kronborgin Tanskassa. Vuonna 1664 hänestä tuli valtakunnanmarski (Riksmarsk). Asemassaan hän oli valtaneuvoston jäsen. Kaarle XI:n astuttua 1660 alaikäisenä valtaistuimelle, valtaneuvosto hallitsi Ruotsia.
Wrangelin viimeinen sota jäi kuitenkin kesken. Komentaessaan raihnaisena Ruotsin armeijaa Ranskan–Hollannin sodassa Brandenburgia vastaan hänet kutsuttiin takaisin veljensä paroni Waldemar Wrangelin Fehrbellinissä kärsimän tappion jälkeen. Wrangel kuoli Rügenillä Ruotsin Pommerissa 1676.
Miles Koules

| Miles Koules> Henkilötiedot |
| --- | --- |
Syntynyt: 25. kesäkuuta 1994 (ikä 30) Los Angeles, CA, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  183 cm
Paino:  87 kg
Pelinumero:  15
Pelaajaura
Pääsarjaura:  2018–
Aik. seurat:  Quad City Mallards (ECHL) Wichita Thunder (ECHL) Atlanta Gladiators (ECHL) Tulsa Oilers (ECHL) Ontario Reign (AHL) Cleveland Monsters (AHL) HIFK (SML) Bakersfield Condors (AHL) Binghamton Devils (AHL)
Miles Koules (s. 25. kesäkuuta 1994 Los Angeles, Kalifornia, Yhdysvallat) on yhdysvaltalainen uransa päättänyt jääkiekkoilija. Hän oli pelipaikaltaan oikea laitahyökkääjä, mutta Koules osasi pelata myös keskellä. Hän laukoi oikealta. Koules on nykyään elokuvatuottaja ja näyttelijä, ja hän omistaa yhtiö Koules Productionin.
Ura > Maajoukkueura

Koules pelasi World U-17 Hockey Challengessa vuonna 2011, jolloin hän voitti hopeaa.
Muuta

Koulesin isä Oren pelasi jääkiekkoa aikuisena yhteensä kahtena kautena IHL- ja ACHL-tasoilla. Hän kuului myöhemmin NHL-joukkue Tampa Bay Lightningin osaomistajiin. Oren Koules on kuitenkin paremmin tunnettu elokuva- ja televisiotuottajana, erityisesti Saw -elokuvasarjasta. Miles Koulesilla on isänsä puolelta kreikkalaisia sukujuuria.
Konepistooli

Kaksi yleistä konepistoolia, Uzi ja Heckler & Koch MP5.
Konepistooli on pistoolin patruunoita ampuva kerta- ja sarjatuliase. Konepistoolit ovat kooltaan yleensä pistooleja suurempia mutta kivääreitä pienempiä.
Konepistoolin etuna kivääriin verrattuna on aseen ja ampumatarvikkeen keveys ja suuri tulivoima. Ongelmana on kuitenkin lyhyt tehollinen kantama. Jo sadan metrin matkalla konepistoolin luoti menettää suurimman osan tehostaan, mikä vaatii konepistoolimiesten suojaamista kiväärimiehillä. Lyhyellä etäisyydellä, esimerkiksi metsässä tai sisätiloissa, konepistooli on kuitenkin tehokas. Sen tulinopeus on yleensä suurempi kuin rynnäkkökiväärin, minkä lisäksi konepistoolit ovat usein myös pienikokoisempia. Alkuaikoina konepistooleja kutsuttiin ”juoksuhautaluudiksi”: sarjatulella on mahdollista ”lakaista” juoksuhautaa tyhjäksi vihollissotilaista.